Document ID: 31987R1986

*****
ΚΑΝΟΝΙΣΜΟΣ (ΕΟΚ) αριθ. 1986/87 ΤΗΣ ΕΠΙΤΡΟΠΗΣ
της 7ης Ιουλίου 1987
για την τροποποίηση του κανονισμού (ΕΟΚ) αριθ. 2237/77 σχετικά με το δελτίο εκμετάλλευσης που πρέπει να χρησιμοποιείται για τη διαπίστωση των εισοδημάτων στις γεωργικές εκμεταλλεύσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 για τη δημιουργία δικτύου γεωργικής λογιστικής πληροφόρησης για τα εισοδήματα και την οικονομική κατάσταση των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 7,
Εκτιμώντας:
ότι ο κανονισμός (ΕΟΚ) αριθ. 2237/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3123/85 (4), καθόρισε το περιεχόμενο του δελτίου εκμετάλλευσης που πρέπει να χρησιμοποιείται·
ότι τα στοιχεία που έχουν συγκεντρωθεί στο πλαίσιο του δελτίου εκμετάλλευσης πρέπει να προσαρμοσθούν προκειμένου να ληφθούν καλύτερα υπόψη οι ιδιαιτερότητες της γεωργίας στα νέα κράτη μέλη, καθώς και η πείρα που αποκτήθηκε από την πρακτική εφαρμογή του δελτίου εκμετάλλευσης από την εποχή της καθιέρωσής του·
ότι πρέπει να αποφευχθούν τροποποιήσεις της ίδιας της δομής του δελτίου εκμετάλλευσης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινοτικής Επιτροπής του Δικτύου Γεωργικής Λογιστικής Πληροφόρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η φύση των λογιστικών στοιχείων που περιλαμβάνει το δελτίο εκμετάλλευσης που καθορίστηκε στο παράρτημα Ι και οι σχετικοί ορισμοί και οδηγίες που καθορίστηκαν στο παράρτημα ΙΙ του κανονισμού (ΕΟΚ) αριθ. 2237/77, τροποποιούνται σύμφωνα με τα όσα προβλέπονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός αρχίζει να εφαρμόζεται από το λογιστικό οικονομικό έτος 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1987.

Labels: 12
19
6